Niih Rugolad on juba 2 cm pikkused. Kõduussid on ikka ostmata. Hakkasin kodus vaatama et pole sobivat mahutit. Oli mingi suur klaaspurk aga see on kadunud. Nii et nii et. Ei julge kõdusid esialgu võtta, viimati lendavad loomakaitsjad peale ja ilmubki ehk SL Õhtulehe esikaanel suur pilt surnuks nälginud kõduussist. Või stressisurnud kõduussist ja kus siis häbi ots. Ja jalutada pole ussiga kah lihtne. Teised ei näe. Et kellega ma jalutan, liiga väike  lemmikloom. Ja kuhu sa talle rihma kinnitad, ta ju libe ja vingerdav läheb jooksu, jääb auto alla ja jälle loomakaitsjad turjal.